รัฐบาลไทย-ข่าวทำเนียบรัฐบาล-“บิ๊กฉัตร” ลงพื้นที่ตรวจเยี่ยมสถานการณ์น้ำท่วม จ.สกลนคร หลายพื้นที่ระดับน้ำเริ่มลดแล้ว
วันอังคารที่ 1 สิงหาคม 2560
“บิ๊กฉัตร” ลงพื้นที่ตรวจเยี่ยมสถานการณ์น้ําท่วม จ.สกลนคร หลายพื้นที่ระดับน้ําเริ่มลดแล้ว
“บิ๊กฉัตร” ลงพื้นที่ตรวจเยี่ยมสถานการณ์น้ําท่วม จ.สกลนคร หลายพื้นที่ระดับน้ําเริ่มลดแล้ว สั่งกรมชลฯ ติดตั้งเครื่องผลักดันน้ําตลอดลําน้ําก่ําเพื่อผลักดันน้ําลงแม่โขง หากไม่มีฝนเพิ่มคาดเข้าสู่ภาวะปกติภายใน 7 วัน พร้อมเยี่ยมให้เกษตรกรรอบพื้นที่หนองหารที่คาดว่า
วันนี้ (31ก.ค.60) พล.อ.ฉัตรชัย สาริกัลยะ รัฐมนตรีว่าการกระททรวงเกษตรและสหกรณ์ ลงพื้นที่ติดตามการช่วยเหลือและบรรเทาปัญหาอุทกภัยจากพายุเซินกา ณ บ้านงิ้วด่อน หมู่1ต.งิ้วด่อน อ.เมือง จ.สกลนคร โดยรับฟังบรรยายสรุปสถานการณ์ผลกระทบในพื้นที่จากรองผู้ว่าราชการจังหวัดสกลนคร รายงานสรุปสถานการณ์น้ําในปัจจุบัน โดยนายสัญชัย เกตุวรชัย อธิบดีกรมชลประทาน นายทองเปลว กรองจันทร์ รองอธิบดีกรมชลประทาน และนายสรวิศ ธานีโต รองอธิบดีกรมปศุสัตว์ บรรยายสรุปถึงความเสียหายและการให้ความช่วยเหลือด้านปศุสัตว์ รวมถึงรับฟังการให้ความช่วยเหลือจากหน่วยงานที่เกี่ยวข้อง ก่อนลงพื้นที่พบปะประชาชนและเกษตรกรผู้ปลูกข้าวและเลี้ยงสัตว์ที่ได้รับผลกระทบจากอุทกภัย
พลเอกฉัตรชัย เปิดเผยว่า ได้รับมอบจากนายกรัฐมนตรีให้ลงพื้นที่ซึ่งนายกรัฐมนตรีฝากความห่วงใย ดูแลให้ดี ลดผลกระทบให้เหลือน้อยที่สุด โดยสถานการณ์น้ําท่วมล่าสุดขณะนี้ในภาพรวมพบว่า คงมีสถานการณ์18จังหวัด110อําเภอ570ตําบล3,404หมู่บ้าน ได้แก่ ภาคเหนือ4จังหวัด ได้แก่ พิจิตร อุตรดิตถ์ พิษณุโลก และ สุโขทัย ภาคอีสาน12จังหวัด ได้แก่ ชัยภูมิ อุบลราชธานี ขอนแก่น มหาสารคาม ศรีสะเกษ นครราชสีมา กาฬสินธุ์ บุรีรัมย์ สกลนคร มุกดาหาร อํานาจเจริญ และ ร้อยเอ็ด ภาคกลาง1จังหวัด ได้แก่ พระนครศรีอยุธยา ภาคใต้1จังหวัด ได้แก่ ชุมพร
สําหรับพื้นที่ จ.สกลนคร ซึ่งได้เกิดฝนตกหนัก/น้ําไหลหลากในพื้นที่7อําเภอ38ตําบล351หมู่บ้าน เกษตรกรได้รับผลกระทบ7,846ครัวเรือน23,538คน ปัจจุบันระดับน้ําเริ่มลดลงแล้ว ขณะที่ปริมาณน้ําในเขื่อน ส่วนใหญ่ขณะนี้ก็มีปริมาณเก็บกักค่อนข้างมาก แบ่งเป็น อ่างเก็บน้ําขนาดใหญ่2แห่งได้แก่ 1. อ่างเก็บน้ําน้ําอูน ความจุ520ล้าน ลบ.ม. มีน้ํา567ล้าน ลบ.ม. (109%)2. อ่างเก็บน้ําน้ําพุง ความจุ165ล้าน ลบ.ม. มีน้ํา149ล้าน ลบ.ม. (90%) ส่วนอ่างเก็บน้ําขนาดกลาง ที่มีปริมาณน้ําเต็มอ่างเก็บน้ํา4แห่ง ดังนี้1. อ่างเก็บน้ําห้วยน้ําบ่อ ความจุ2.43ล้าน ลบ.ม. มีน้ํา2.60ล้าน ลบ.ม. (107%) 2. อ่างเก็บน้ําห้วยเดียก ความจุ4.00ล้าน ลบ.ม. มีน้ํา4.53ล้าน ลบ.ม. (113%)3. อ่างเก็บน้ําภูเพ็ก ความจุ3.04ล้าน ลบ.ม. มีน้ํา2.91ล้าน ลบ.ม. (96%)4. อ่างเก็บน้ําห้วยทรายขมิ้น ความจุ2.66ล้าน ลบ.ม. มีน้ํา3.05ล้าน ลบ.ม. (127%)
“ช่วงที่ผ่านมากระทรวงเกษตรฯ โดยกรมชลประทาน ได้ให้การช่วยเหลือเฉพาะหน้า โดยติดตั้งเครื่องสูบน้ํา9เครื่องและ เครื่องผลักดันน้ําในพื้นที่26เครื่อง เพื่อลดระดับน้ําหนองหาร และระยะเร่งด่วน ได้ดําเนินการขุดลอกเพิ่มอัตราการระบาย และเพิ่มความจุ ทั้งพื้นที่หนองหาร ลําน้ําก่ํา เหนือ-ท้าย ปตร.บ้านหนองบึง ขุดลอกขยายลําน้ําก่ํา พร้อมอาคารประกอบ เป็นต้น สําหรับความเสียหายและการซ่อมแซมอ่างเก็บน้ําห้วยทรายขมิ้น กรมชลประทานได้จัดส่งเจ้าหน้าที่ที่เชี่ยวชาญด้านความปลอดภัยเขื่อนดินทางเข้าไปในพื้นที่ ตรวจสอบความเสียหายอย่างละเอียด ได้จัดส่งเครื่องจักรเครื่องมือ/เจ้าหน้าที่ เข้าไปซ่อมแซมจุดที่เสียหายตั้งแต่วันที่29ก.ค.60โดยจะเร่งดําเนินการให้แล้วเสร็จภายใน20วัน สําหรับปริมาณน้ําที่ไหลลงมาจากอ่างเก็บน้ําห้วยทรายขมิ้นนั้น จะไม่ไหลผ่านลงสู่ตัวเมืองสกลนคร แต่จะถูกแบ่งออกเป็น2ส่วน คือ ไหลลงสู่คลองน้ําอูน ร้อยละ40และ ไหลลงสู่หนองหารสกลนคร ร้อยละ60ปริมาณน้ําที่ไหลลงหนองหารสกลนคร ไม่ได้ทําให้เกิดภาวะน้ําท่วมในตัวเมืองสกลนครโดยตรง แต่จะทําให้ระดับน้ําในหนองหารสกลนครเพิ่มสูงขึ้น ส่งผลให้น้ําจากในเขตเทศบาลเมืองสกลนครระบายได้ยากขึ้นเท่านั้น ซึ่งกรมชลประทานได้ติดตั้งเครื่องผลักดันน้ํารวมจํานวน26เครื่องตลอดลําน้ําก่ํา โดยขณะนี้ติดตั้งแล้วจํานวน4เครื่องที่ประตูระบายน้ําธรณิศนฤมิต จังหวัดนครพนม และ จะทยอยติดตั้งอีก22เครื่อง เพื่อช่วยเร่งระบายน้ําจากลําน้ําก่ําระบายลงสู่แม่น้ําโขงได้ภายใน7วันหากไม่มีปริมาณฝนมาเพิ่ม”
ด้านผลกระทบด้านการเกษตร จากอุทกภัยในช่วงวันที่5-29ก.ค.60พบว่า ผลกระทบด้านการเกษตรทั่วประเทศ แบ่งเป็น ด้านพืช เกษตรกร297,598ราย พื้นที่ได้รับผลกระทบ2,868,287ไร่ ข้าว2,675,341ไร่ พืชไร่177,554ไร่ พืชสวนและอื่นๆ15,393ไร่ ด้านประมง เกษตรกร5,805ราย พื้นที่ได้รับผลกระทบ5,391ไร่
ด้านปศุสัตว์ เกษตรกร24,857ราย สัตว์ที่ได้รับผลกระทบ445,058ตัว โค-กระบือ48,514ตัว สุกร11,669ตัว แพะ-แกะ887ตัว สัตว์ปีก383,968ตัว ขณะที่ ผลกระทบด้านการเกษตร จ.สกลนคร ด้านพืช เกษตรกร63,123ราย พื้นที่ได้รับผลกระทบ954,904ไร่ ข้าว946,846ไร่ พืชไร่6,708ไร่ พืชสวนและอื่นๆ1,350ไร่ ด้านประมง เกษตรกร4,865ราย พื้นที่ได้รับผลกระทบ5,038ไร่ ด้านปศุสัตว์ เกษตรกร24,434ราย สัตว์ที่ได้รับผลกระทบ437,185ตัว โค-กระบือ44,389ตัว สุกร10,955ตัว แพะ-แกะ45ตัว สัตว์ปีก381,796ตัว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai